नुक्कड़ नाटक से दिया बेटी बचाओ का संदेश
ग्राम बड़ैरा, बड़ौनकलां और उपरांय में हुआ आयोजन
भास्कर संवाददाता | दतिया
स्वदेश ग्रामोत्थान समिति द्वारा दतिया विकासखंड के ग्राम बड़ैरा, बड़ौनकलां और उपरांय में नुक्कड़ नाटक के माध्यम से ग्रामीणों को बेटी बचाओ, बेटी पढ़ाओ का संदेश दिया। बड़ैरा आयोजित कार्यक्रम में मुख्य अतिथि सरपंच जसवंत सिंह राजपूत ने कहा कि बेटियों के संरक्षण हेतु सामाजिक जागरूकता लाना आवश्यक है।
समाज में बेटियों की भूमिका होती है। इसलिए बेटियों को पढ़ाएं और आगे बढ़ने का मौका दें। हमें अपने परिवारों में बेटा-बेटी को समान अवसर प्रदान करने की आवश्यकता है जिससे वे अपने अपने उपयुक्त अवसर प्राप्त कर सकेंगे। बड़ौनकलां सरपंच दीप सिंह ने कहा कि बेटों जैसा बेटियों पालन पोषण एवं विकास के सभी अवसर प्रदान करें। उनकी देखभाल, परवरिस, बिना भेदभाव के करें ताकि हमारे समाज में बेटियों के प्रति हो रहे भेदभाव पर अंकुश लग सके। कार्यक्रम की अध्यक्षता स्वास्थ्य कार्यकर्ता अमरचंद्र लोधी ने की। इस दौरान कलाकारों द्वारा बेटी बचाओ, बेटी पढ़ाओ पर तमाम नाट्य की प्रस्तुति दी। कार्यक्रम में सरोज राय, रंगकर्मी रविन्द्र, सरोज यादव, मुकेश पाल, संतोष, अशोक शाक्य, सरदार सिंह, रामजी शरण राय, रामकुमार दुबे आदि मौजूद रहे।
नाटक की प्रस्तुति देते कलाकार।
awa_Deva hin_Deva bho_Deva hin_Deva hin_Deva hin_Deva